Neoficialus įsakymo tekstas

Skelbtas: Žin., 2007, Nr. 48-1868

LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL INFORMAVIMO APIE LIETUVOS KAIMO PLĖTROS 2007–2013 METŲ PROGRAMĄ IR SUTEIKTOS PARAMOS VIEŠINIMO TAISYKLIŲ PATVIRTINIMO

2007 m. balandžio 26 d. Nr. 3D-191

Vilnius

Vadovaudamasi 2005 m. rugsėjo 20 d. Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p.1), su paskutiniais pakeitimais, padarytais 2006 m. gruodžio 19 d. Tarybos reglamentu (EB) Nr. 2012/2006 (OL 2006 L 384, p.8), 76 straipsniu, 2006 m. gruodžio 15 d. Komisijos reglamento (EB) 1974/2006, nustatančio išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai taikymo taisykles (OL 2006 L 386, p.15), 58 straipsniu ir VI priedu, Lietuvos kaimo plėtros 2007–2013 m. programa, Lietuvos kaimo plėtros 2007–2013 metų programos administravimo taisyklėmis, patvirtintomis Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153, Informavimo apie Lietuvos kaimo plėtros 2007–2013 metų programą ir jos viešinimo strategija,

t v i r t i n u Informavimo apie Lietuvos kaimo plėtros 2007–2013 metų programą ir suteiktos paramos viešinimo taisykles (pridedama).

Žemės ūkio ministrė Kazimira Danutė Prunskienė

\_\_\_\_\_\_\_\_\_\_\_\_\_\_

PATVIRTINTA

Lietuvos Respublikos žemės ūkio ministro

2007 m. balandžio 26 d. įsakymu Nr. 3D-191

INFORMAVIMO APIE LIETUVOS KAIMO PLĖTROS 2007–2013 METŲ PROGRAMĄ IR SUTEIKTOS PARAMOS VIEŠINIMO TAISYKLĖS

I. BENDROSIOS NUOSTATOS

1. Informavimo apie Lietuvos kaimo plėtros 2007–2013 metų programą (toliau – Programa) ir suteiktos paramos viešinimo taisyklės (toliau – Taisyklės) nustato bendrąsias nuostatas, kurių turi laikytis Programą administruojančios institucijos ir paramos gavėjai, įgyvendindami pagal Programos priemones finansuojamus projektus. Taisyklių tikslas – padėti skaidriai administruoti ir sėkmingai panaudoti Europos žemės ūkio fondo kaimo plėtrai (toliau – EŽŪFKP) paramos lėšas.

2. Taisyklės parengtos vadovaujantis 2005 m. rugsėjo 20 d. Tarybos reglamentu (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p.1), su paskutiniais pakeitimais, padarytais 2009 m. gegužės 25 d. Tarybos reglamentu (EB) Nr. 473/2009 (OL 2009 L 144, p.3), 2006 m. gruodžio 15 d. Komisijos reglamentu (EB) 1974/2006, nustatančiu išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai taikymo taisykles (OL 2006 L 386, p.15), su paskutiniais pakeitimais, padarytais 2009 m. birželio 8 d. Komisijos reglamentu (EB) Nr. 482/2009 (OL 2009 L 145, p. 17), Lietuvos kaimo plėtros 2007–2013 m. programa, patvirtinta 2007 m. spalio 19 d. Komisijos sprendimu Nr. C(2007)5076, Lietuvos kaimo plėtros 2007–2013 metų programos administravimo taisyklėmis, patvirtintomis Lietuvos žemės ūkio ministro 2007 m. balandžio 6 d. įsakymu Nr. 3D-153 (Žin., 2007, Nr. [41-1562](http://www3.lrs.lt/pls/inter/dokpaieska.showdoc_l?p_id=295465); 2009, Nr. [21-834](http://www3.lrs.lt/pls/inter/dokpaieska.showdoc_l?p_id=337934)), Informavimo apie Lietuvos kaimo plėtros 2007–2013 metų programą ir jos viešinimo strategija, patvirtinta Lietuvos Respublikos žemės ūkio ministro 2007 m. balandžio 20 d. įsakymu Nr. 3D-175.

*Punkto pakeitimai:*

*Nr.* [*3D-46*](http://www3.lrs.lt/pls/inter/dokpaieska.showdoc_l?p_id=364628)*, 2010-01-26, Žin., 2010, Nr. 12-597 (2010-01-30)*

3. Taisyklėse vartojamos sąvokos atitinka Lietuvos kaimo plėtros 2007–2013 metų programos administravimo taisyklėse bei atskirų priemonių įgyvendinimo taisyklėse vartojamas sąvokas.

II. INFORMAVIMO IR viešinimo PRIEMONĖS

4. Informavimo apie Programą ir suteiktos paramos viešinimo priemonės yra skirtos tam, kad galimi pareiškėjai ir paramos gavėjai, projektų, finansuojamų įgyvendinant Programą, tikslinės grupės ir visuomenė daugiau sužinotų apie EŽŪFKP ir Lietuvos Respublikos valstybės biudžeto paramą žemės ūkiui ir kaimo plėtrai 2007–2013 m., šios paramos galimybes ir rezultatus.

5. Viešinimo priemonės, kurių privalo imtis Programą administruojančios institucijos, UAB Žemės ūkio paskolų garantijų fondas (toliau – Paskolų fondo valdytojas) ir paramos gavėjai, įgyvendinantys projektus, finansuojamus pagal Programą, nustatomos šiomis Taisyklėmis ir paramos sutartimis.

*Punkto pakeitimai:*

*Nr.* [*3D-46*](http://www3.lrs.lt/pls/inter/dokpaieska.showdoc_l?p_id=364628)*, 2010-01-26, Žin., 2010, Nr. 12-597 (2010-01-30)*

6. Už visuomenės bei galimų pareiškėjų informavimą apie programą, jos galimybes, įgyvendinimo rezultatus, administravimą, atsakomybės bei funkcijų pasiskirstymą ir jų viešinimą atsakinga Lietuvos Respublikos žemės ūkio ministerija (toliau – Ministerija), o kai dėl objektyvių priežasčių Ministerija negali atlikti jai pavestų informavimo ir viešinimo funkcijų, jas atlieka Agentūra prieš tai ją informavus.

*Punkto pakeitimai:*

*Nr.* [*3D-177*](http://www3.lrs.lt/pls/inter/dokpaieska.showdoc_l?p_id=393926)*, 2011-03-07, Žin., 2011, Nr. 30-1406 (2011-03-10)*

7. Už galimų pareiškėjų ir paramos gavėjų informavimą apie Programos įgyvendinimo eigą, konkrečius projektus, finansuojamus įgyvendinant Programos priemones ir viešinimą, atsakinga Nacionalinė mokėjimo agentūra prie Žemės ūkio ministerijos (toliau – Agentūra) ir Paskolų fondo valdytojas pagal atitinkamai paskirtas paramos krypčių administravimo funkcijas. Jeigu dėl objektyvių priežasčių Agentūra ar Paskolų fondo valdytojas negali atlikti jiems pavestų informavimo ir viešinimo funkcijų, apie tai raštu privalo informuoti Ministeriją, kuri sprendžia apie minėtų funkcijų atlikimą. Agentūra užtikrina, kad paramos gavėjai tinkamai įgyvendintų šiose Taisyklėse numatytas informavimo ir viešinimo priemones.

*Punkto pakeitimai:*

*Nr.* [*3D-46*](http://www3.lrs.lt/pls/inter/dokpaieska.showdoc_l?p_id=364628)*, 2010-01-26, Žin., 2010, Nr. 12-597 (2010-01-30)*

8. Už informavimą apie konkrečius projektus, finansuojamus įgyvendinant Programos priemones ir jų viešinimą atsakingi paramos gavėjai.

9. Pagrindinės informavimo ir viešinimo priemonės yra šios:

9.1. informacinės kampanijos:

9.1.1. pranešimai spaudai, populiarinimas ir informavimas per televiziją, radijo kanalais, spaudoje, per naujienų agentūras bei pranešimai galimiems pareiškėjams ir paramos gavėjams, spaudos konferencijos;

9.1.2. informaciniai ir mokomieji renginiai, parodos, konferencijos, seminarai, konkursai ir supažindinimas su kaimo plėtros raida šalyje ir užsienyje;

9.2. popieriniai ir elektroniniai leidiniai (knygos, plakatai, lankstinukai, informaciniai biuleteniai, brošiūros, skrajutės), garso bei vaizdo ir reklaminė medžiaga, kitos techninės priemonės;

9.3. aiškinamieji stendai;

9.4. informaciniai stendai;

9.5. išorinės ženklinimo priemonės programos įvaizdžiui formuoti (lipdukai, kanceliarinės prekės su EŽŪFKP programos atributika, raktų pakabukai ir kt.);

9.6. pranešimai, kiti dokumentai pareiškėjams ir paramos gavėjams (Programos priemonių įgyvendinimo taisyklės, kiti teisės aktai, projektų paraiškos formos, paramos sutartys, kvietimai teikti paraiškas ir kt.);

9.7. Ministerijos, Agentūros ir Paskolų fondo valdytojo tinklapiai;

*Punkto pakeitimai:*

*Nr.* [*3D-46*](http://www3.lrs.lt/pls/inter/dokpaieska.showdoc_l?p_id=364628)*, 2010-01-26, Žin., 2010, Nr. 12-597 (2010-01-30)*

9.8. kitos priemonės.

10. Visuomenės informavimo apie Programą ir jos viešinimo veiksmus įgyvendins Programą administruojančios institucijos, Paskolų fondo valdytojas ir paramos gavėjai.

*Punkto pakeitimai:*

*Nr.* [*3D-46*](http://www3.lrs.lt/pls/inter/dokpaieska.showdoc_l?p_id=364628)*, 2010-01-26, Žin., 2010, Nr. 12-597 (2010-01-30)*

11. Visoms informavimo ir viešinimo priemonėms turi būti taikomi šie techniniai elementai:

11.1. šūkis, aiškinantis Europos Bendrijos (toliau – EB) vaidmenį: „Europos žemės ūkio fondas kaimo plėtrai: Europa investuoja į kaimo vietoves“[[1]](#footnote-1)1 ir Programos logotipas. Naudotini Programos logotipo ir vėliavos variantai pateikiami šių Taisyklių 1 priede;

11.2. Europos emblema (vėliava) pagal šių Taisyklių 2 priede apibūdintus grafinius Europos vėliavos standartus dėl emblemos ir standartinių spalvų naudojimo;

11.3. EB *LEADER* logotipas ir Lietuvos *LEADER* logotipas, jei įgyvendinami pagal *LEADER* kryptį finansuojami veiksmai ir priemonės. Logotipų pavyzdžiai pateikiami šių Taisyklių 2 priede;

*Punkto pakeitimai:*

*Nr.* [*3D-136*](http://www3.lrs.lt/pls/inter/dokpaieska.showdoc_l?p_id=365931)*, 2010-02-20, Žin., 2010, Nr. 23-1089 (2010-02-25)*

11.31. Programos priemonės „Techninė pagalba“ veiklos srities „Lietuvos kaimo tinklas“ (toliau – LKT) logotipas, jei įgyvendinamos pagal LKT finansuojamos veiksmų programos kryptys. Logotipo pavyzdys pateikiamas šių Taisyklių 4 priede.

*Papildyta punktu:*

*Nr.* [*3D-814*](http://www3.lrs.lt/pls/inter/dokpaieska.showdoc_l?p_id=356804)*, 2009-10-29, Žin., 2009, Nr. 131-5706 (2009-11-03)*

11.4. visų leidinių (lankstinukų, informacinių lapelių ir kt.) ir plakatų antraštiniame lape turi būti naudojami užrašai: „Projektą remia Lietuvos Respublika“, „Europos žemės ūkio fondas kaimo plėtrai: Europa investuoja į kaimo vietoves“. Jei naudojama nacionalinė ar vietos (gyvenamosios vietovės) emblema, pateikiama ir Europos Bendrijos emblema (vėliava). Taip pat leidiniuose turi būti nuorodos į įstaigą, kuri atsako už informacijos turinį, ir į ministeriją, paskirtą minėtoms paramos priemonėms įgyvendinti;

11.5. jei informacija pateikiama elektroninėmis priemonėmis (tinklalapiuose, galimiems pareiškėjams skirtose duomenų bazėse) arba vaizdo bei garso medžiaga, turi būti paminėta arba naudojami užrašai: „Projektą remia Lietuvos Respublika“, „Europos žemės ūkio fondas kaimo plėtrai: Europa investuoja į kaimo vietoves“ bent pagrindiniame puslapyje ir nuoroda su Europos Komisijos tinklalapiu, skirtu EŽŪFKP.

12. Programą administruojančios institucijos, Paskolų fondo valdytojas ir paramos gavėjai privalo:

*Punkto pakeitimai:*

*Nr.* [*3D-46*](http://www3.lrs.lt/pls/inter/dokpaieska.showdoc_l?p_id=364628)*, 2010-01-26, Žin., 2010, Nr. 12-597 (2010-01-30)*

12.1. prisiimti atsakomybę už informavimo ir viešinimo priemonių turinį ir užtikrinti jų kokybę;

12.2. projekto metu įsigytas materialines vertybes (įrangą, baldus, techniką ir kt.) ar įrengtas patalpas (informacinius centrus ir kt.) pažymėti Programos logotipu, šūkiu „Europos žemės ūkio fondas kaimo plėtrai: Europa investuoja į kaimo vietoves“ ir EB emblema (vėliava). Jei įgyvendinami pagal *LEADER* kryptį finansuojami veiksmai ir priemonės, naudojamas ir EB L*EADER* logotipas bei Lietuvos *LEADER* logotipas. Jei įgyvendinamos pagal LKT finansuojamos veiksmų programos kryptys, naudojamas ir LKT logotipas;

*Punkto pakeitimai:*

*Nr.* [*3D-814*](http://www3.lrs.lt/pls/inter/dokpaieska.showdoc_l?p_id=356804)*, 2009-10-29, Žin., 2009, Nr. 131-5706 (2009-11-03)*

*Nr.* [*3D-136*](http://www3.lrs.lt/pls/inter/dokpaieska.showdoc_l?p_id=365931)*, 2010-02-20, Žin., 2010, Nr. 23-1089 (2010-02-25)*

12.3. saugoti ir galutinėje projekto įgyvendinimo ataskaitoje pateikti informaciją apie įgyvendintas projekto viešinimo priemones;

12.4. užtikrinti, kad projekto viešinimo veiklos mastai būtų tiesiogiai proporcingi projekto tikslams ir veiklos apimčiai, (jei priemonės įgyvendinimo taisyklėse nenustatyta kitaip), t. y.:

12.4.1. projektams, kurių bendra vertė iki 50 000 EUR (172 640 Lt), didžiausia tinkamų finansuoti viešinimui skirtų išlaidų suma yra iki 200 Lt;

12.4.2. projektams, kurių bendra vertė yra nuo 50 001 EUR (172 643 Lt) iki 100 000 EUR (345 280 Lt), didžiausia tinkamų finansuoti viešinimui skirtų išlaidų suma yra iki 500 Lt;

12.4.3. projektams, kurių bendra vertė yra nuo 100 001 EUR (345 283 Lt) iki 250 000 EUR (863 200 Lt), didžiausia tinkamų finansuoti viešinimui skirtų išlaidų suma yra iki 1 000 Lt;

12.4.4. projektams, kurių bendra vertė yra nuo 250 001 EUR (863 203 Lt) iki 500 000 EUR (1 726 400 Lt), didžiausia tinkamų finansuoti viešinimui skirtų išlaidų suma yra iki 1 500 Lt;

12.4.5. projektams, kurių bendra vertė yra per 500 001 EUR (1 726 403 Lt), didžiausia tinkamų finansuoti viešinimui skirtų išlaidų suma yra iki 2 000 Lt.

*Punkto pakeitimai:*

*Nr.* [*3D-59*](http://www3.lrs.lt/cgi-bin/preps2?a=337044&b=)*, 2009-02-04, Žin., 2009, Nr. 16-644 (2009-02-10)*

III. VALDYMO INSTITUCIJOS PAREIGOS

13. Valdymo institucija atsako už Programos viešinimą.

14. Ministerija visuomenei, galimiems pareiškėjams ir paramos gavėjams kuo plačiau skelbia ir teikia išsamią informaciją apie Programą.

15. Ministerija galimiems pareiškėjams ir paramos gavėjams teikia aiškią ir naujausią informaciją apie:

15.1. procedūras, kurias privaloma vykdyti paramai pagal Programą gauti;

15.2. paraiškų paramai gauti vertinimo tvarką;

15.3. reikalavimus pareiškėjui ir paraiškos tinkamumui, tinkamumo skirti paramą ir prioritetiškumo vertinimą;

15.4. asmenis nacionaliniu, regioniniu ir vietos lygmeniu, galinčius teikti informaciją apie Programos priemones.

16. Ministerija teikia informaciją visoms įstaigoms, kurios gali padėti ją perduoti galimiems pareiškėjams, ypač:

16.1. centrinės ir vietos valdžios institucijoms;

16.2. profesinėms sąjungoms;

16.3. socialiniams ir ekonominiams partneriams;

16.4. nevyriausybinėms organizacijoms, vyrų ir moterų lygybę skatinančioms įstaigoms ir aplinkosaugos srities įstaigoms;

16.5. Lietuvos kaimo tinklui (iki jo įkūrimo – Vietos veiklos grupių tinklui);

16.6. Europos Komisijos atstovybei Lietuvoje;

16.7. Europos informacijos centrams.

17. Ministerija informuoja visuomenę apie Europos Komisijos priimtą Programą ir jos atnaujinimą, pagrindinius laimėjimus ją įgyvendinant ir pabaigą.

18. Ministerija nuo 2008 m. bent kartą per metus Ministerijos tinklalapyje ar kitu būdu skelbia paramos gavėjų sąrašą, priemonių pavadinimus ir joms skirtų lėšų sumas (nurodant EB EŽŪFKP ir nacionalinio bendrojo finansavimo šaltinių lėšų sumas).

19. Ministerija Programos viešinimo pareigas vykdo naudodamasi visomis informavimo priemonėmis atitinkamu teritoriniu lygiu. Į tokias informavimo priemones įtrauktos šių Taisyklių 9.1, 9.2, 9.5–9.7 punktuose ir visos kitos tinkamomis laikomos žiniasklaidos priemonės.

20. Ministerija visuomenės informavimo ir Programos viešinimo priemonėms turi taikyti šių Taisyklių 11 ir 12 punktuose nurodytus reikalavimus.

21. Ministerija šiame skyriuje išvardytus Programos viešinimo ir visuomenės informavimo veiksmus vykdo pati arba paveda juos vykdyti Agentūrai ir Paskolų fondo valdytojui.

*Punkto pakeitimai:*

*Nr.* [*3D-46*](http://www3.lrs.lt/pls/inter/dokpaieska.showdoc_l?p_id=364628)*, 2010-01-26, Žin., 2010, Nr. 12-597 (2010-01-30)*

22. Kitos Valdymo institucijos ir Agentūros informavimo ir viešinimo pareigos nurodytos Lietuvos kaimo plėtros 2007–2013 metų programos administravimo taisyklėse.

IV. PARAMOS GAVĖJŲ PAREIGOS

23. Paramos gavėjai, kaip numatyta paramos sutartyse, prisideda prie Programos viešinimo ir informavimo.

24. Jeigu projektas, kurio bendra vertė yra iki 50 000 EUR (172 640 Lt), paramos gavėjas vykdo šių Taisyklių 12.2 punkte numatytus suteiktos paramos viešinimo reikalavimus arba įrengia aiškinamąjį stendą.

*Punkto pakeitimai:*

*Nr.* [*3D-545*](http://www3.lrs.lt/pls/inter/dokpaieska.showdoc_l?p_id=403432)*, 2011-07-01, Žin., 2011, Nr. 83-4038 (2011-07-09)*

25. Jeigu projektas, kurio bendra investicinė vertė viršija 50 000 EUR (172 640 Lt), paramos gavėjas įrengia aiškinamąjį stendą. Toks stendas taip pat privalo būti įrengtas pagal *LEADER* kryptįfinansuojamų vietos veiklos grupių projektų įgyvendinimo vietose.

26. Reikalavimai aiškinamajam stendui (stendo pavyzdys pateikiamas šių Taisyklių 3 priede):

26.1. projekto vykdytojas stendą įrengia gerai matomoje vietoje pastato patalpoje (viešojo naudojimo paskirties patalpoje, jei tokia yra) arba lauke (pvz., ūkyje ar maisto gamybos įmonėje) pradėjus vykdyti projekte numatytus darbus ar kitą veiklą, bet ne vėliau kaip iki pirmo mokėjimo prašymo pateikimo datos;

26.2. stendas turi aiškiai ir suprantamai informuoti apie EB EŽŪFKP iš dalies finansuojamą projektą. Jame pateikiamas projekto pavadinimas, trumpas projekto apibūdinimas, EB vėliava ir šūkis „Europos žemės ūkio fondas kaimo plėtrai: Europa investuoja į kaimo vietoves“, ir EB *LEADER* logotipas bei Lietuvos *LEADER* logotipas, jei projektas įgyvendinamas pagal *LEADER* kryptį. Tokia informacija turi užimti ne mažiau kaip 25 procentus stendo ploto.

*Punkto pakeitimai:*

*Nr.* [*3D-136*](http://www3.lrs.lt/pls/inter/dokpaieska.showdoc_l?p_id=365931)*, 2010-02-20, Žin., 2010, Nr. 23-1089 (2010-02-25)*

27. Infrastruktūros kūrimo vietoje, kai projekte numatytos investicijos į infrastruktūrą ir bendra tokio projekto vertė viršija 500 000 EUR (1 726 400 Lt), privalo būti įrengtas informacinis stendas.

28. Reikalavimai informaciniam stendui:

28.1. stendo tikslas – informuoti visuomenę apie EB EŽŪFKP iš dalies finansuojamą projektą;

28.2. stendas statomas ar kabinamas lauke gerai matomoje projekto vykdymo vietoje ir turi būti įrengtas pradėjus vykdyti projekte numatytus darbus ar kitą veiklą, bet ne vėliau kaip iki pirmo mokėjimo prašymo pateikimo datos;

28.3. stendas horizontaliai skirstomas į tris arba keturias dalis, kaip parodyta šių Taisyklių 3 priede;

28.4. viršutinėje dalyje pateikiama informacija apie EB EŽŪFKP paramą. Šiai daliai skiriama ne mažiau kaip 25 procentai stendo ploto. Kairėje pusėje dedama EB emblema (vėliava), o dešinėje rašoma: „Europos žemės ūkio fondas kaimo plėtrai: Europa investuoja į kaimo vietoves“. Raidžių aukštis turi būti ne mažesnis kaip trečiojoje stendo dalyje, tačiau gali būti naudojami skirtingi stiliai;

28.5. antrojoje dalyje rašomas projekto ir (arba) objekto pavadinimas;

28.6. trečiojoje dalyje kairėje pusėje rašoma: „Projektą remia Lietuvos Respublika“, o dešinėje dedamas Programos logotipas. Užrašo raidžių aukštis turi būti ne mažesnis nei užrašo prie EB emblemos (vėliavos), tačiau gali būti naudojami skirtingi stiliai. Šiai daliai turi būti skirta ne mažiau kaip 25 procentai stendo ploto;

28.7. ketvirtojoje dalyje gali būti nurodomi paramos gavėjai, rangovai, tiekėjai, paslaugų teikėjai ir vykdomų darbų trukmė (darbų pradžios ir pabaigos datos). Taip pat gali būti nurodoma bendra projekto vertė ir EB EŽŪFKP, nacionalinio bendrojo finansavimo ir kitų šaltinių lėšų sumos.

29. [neteko galios].

*Punkto pakeitimai:*

*Nr.* [*3D-59*](http://www3.lrs.lt/cgi-bin/preps2?a=337044&b=)*, 2009-02-04, Žin., 2009, Nr. 16-644 (2009-02-10)*

*Nr.* [*3D-652*](http://www3.lrs.lt/pls/inter/dokpaieska.showdoc_l?p_id=351967)*, 2009-09-04, Žin., 2009, Nr. 107-4518 (2009-09-08)*

\_\_\_\_\_\_\_\_\_\_\_\_\_\_

Informavimo apie Lietuvos kaimo plėtros   
2007–2013 metų programą ir suteiktos paramos viešinimo taisyklių

1 priedas

Programos logotipas ir jo erdvės variantai:





\_\_\_\_\_\_\_\_\_\_\_\_\_

***Nauja 2 priedo redakcija***

***Galioja nuo 2010 m. vasario 26 d.***

***Nr.*** [***3D-136***](http://www3.lrs.lt/pls/inter/dokpaieska.showdoc_l?p_id=365931)***, 2010-02-20, Žin., 2010, Nr. 23-1089 (2010-02-25)***

Informavimo apie Lietuvos kaimo plėtros   
2007–2013 metų programą ir suteiktos paramos viešinimo taisyklių

2 priedas

(Lietuvos Respublikos žemės ūkio ministro   
2010 m. vasario 20 d. įsakymo Nr. 3D-136 redakcija)


**GRAFINIAI EUROPOS VĖLIAVOS STANDARTAI IR *LEADER* LOGOTIPAS**

**I. EUROPOS VĖLIAVA**

1. Simbolinis apibūdinimas: mėlyno dangaus fone dvylika aukso žvaigždžių sudaro apskritimą, simbolizuojantį Europos tautų vienybę. Žvaigždžių skaičius nesikeičia, skaičius 12 yra tobulumo ir vienybės simbolis.



1. Apibūdinimas pagal heraldiką: žydrame lauke dvylikos penkiakampių aukso žvaigždžių, kurių galai nesusisiekia, apskritimas.
2. Geometrinis apibūdinimas: emblema yra mėlynas stačiakampis, kurio ilgis pusantro karto didesnis už plotį. Dvylika vienodais intervalais išdėstytų aukso žvaigždžių sudaro įsivaizduojamą apskritimą, kurio centras yra stačiakampio įstrižainių susikirtimo vietoje. Apskritimo spindulys lygus trečdaliui stačiakampio aukščio. Kiekviena žvaigždė turi penkis kampus, kurie išsidėstę ant nematomo apskritimo perimetro, o jo spindulys lygus vienai aštuonioliktajai stačiakampio aukščio. Visos žvaigždės yra vertikalios, t. y. vienas žvaigždės kampas nukreiptas į viršų, o du apatiniai kampai yra vienoje horizontalioje linijoje, kuri statmena stačiakampio kampui. Apskritimas išdėstytas taip, kad žvaigždės yra valandos simbolio laikrodžio ciferblate vietoje. Žvaigždžių visada yra dvylika.




1. Nustatytos spalvos:


4.1. emblema yra tokių spalvų: mėlyna (PANTONE REFLEX BLUE) stačiakampio fonui. Tarptautinė PANTONE paletė plačiai žinoma ir lengvai prieinama net neprofesionalams;

4.2. keturių spalvų derinys: naudojant keturių spalvų derinį dviejų standartinių spalvų naudoti negalima. Jos turi būti išgautos pasitelkus keturių spalvų derinį naudojant keturias spalvas. PANTONE YELLOW spalva išgaunama naudojant 100 proc. ,,Process Yellow“. Sumaišius 100 proc. ,,Process Cyan“ ir 80 proc. ,,Process Magenta“ galima gauti spalvą, labai artimą PANTONE REFLEX BLUE. Internete PANTONE REFLEX BLUE atitinka interneto paletės spalvą RGB:0/0/153 (šešioliktainis: 000099); PANTONE YELLOW – interneto paletės spalvą RGB:255/204/0 (šešioliktainis: FFCC00);

4.3. monochrominio atgaminimo procesas: kai naudojama tik juoda spalva, reikia juodai apibrėžti stačiakampio kontūrą ir atspausti juodas žvaigždes baltame fone.



4.4. jeigu ženklas išgaunamas naudojant tik mėlyną spalvą (be abejo, tai turi būti ,,Reflex Blue“), visas fonas yra mėlynas, o visos žvaigždės atgaminamos spausdinant negatyvu baltai;



4.5. spausdinimas spalvotame fone: ženklą pageidautina spausdinti ant balto pagrindo. Reikėtų vengti daugia-spalvių pagrindų, o ypač spalvų, kurios nedera prie mėlynos. Jeigu neįmanoma išvengti spalvoto pagrindo, būtinas baltas stačiakampio apvadas, kurio plotis sudaro 1/25 stačiakampio aukščio.



**II. LEADER LOGOTIPAI**

\_\_\_\_\_\_\_\_\_\_\_\_\_\_\_\_\_\_\_

***Nauja 3 priedo redakcija***

***Galioja nuo 2011 m. liepos 10 d.***

***Nr.*** [***3D-545***](http://www3.lrs.lt/pls/inter/dokpaieska.showdoc_l?p_id=403432)***, 2011-07-01, Žin., 2011, Nr. 83-4038 (2011-07-09)***

Informavimo apie Lietuvos kaimo plėtros 2007–2013 metų programą ir suteiktos paramos viešinimo taisyklių 3 priedas

Informacinio stendo pavyzdys



Informacinis stendas turi būti matomas iš tolo. Visais viešinimo atvejais jo dydis turi atitikti projekto mastą.

Rekomenduojamas stendo dydis:

3500×3400 mm.



Aiškinamojo stendo pavyzdys

Aiškinamasis stendas turi būti matomas iš tolo. Visais viešinimo atvejais jo dydis turi atitikti projekto mastą.

Rekomenduojamas stendo dydis:

800×580 mm.

*apildyta 4 priedu:*

*Nr.* [*3D-814*](http://www3.lrs.lt/pls/inter/dokpaieska.showdoc_l?p_id=356804)*, 2009-10-29, Žin., 2009, Nr. 131-5706 (2009-11-03)*

Informavimo apie Lietuvos kaimo plėtros 2007–2013 metų programą ir suteiktos paramos viešinimo taisyklių

4 priedas

Programos priemonės „Techninė pagalba“ veiklos srities „Lietuvos kaimo tinklas“ logotipas:



\_\_\_\_\_\_\_\_\_\_\_\_\_

Pakeitimai:

1.

Lietuvos Respublikos žemės ūkio ministerija, Įsakymas

Nr. [3D-59](http://www3.lrs.lt/cgi-bin/preps2?a=337044&b=), 2009-02-04, Žin., 2009, Nr. 16-644 (2009-02-10)

DĖL ŽEMĖS ŪKIO MINISTRO 2007 M. BALANDŽIO 26 D. ĮSAKYMO NR. 3D-191 "DĖL INFORMAVIMO APIE LIETUVOS KAIMO PLĖTROS 2007-2013 METŲ PROGRAMĄ IR SUTEIKTOS PARAMOS VIEŠINIMO TAISYKLIŲ PATVIRTINIMO" PAKEITIMO

2.

Lietuvos Respublikos žemės ūkio ministerija, Įsakymas

Nr. [3D-652](http://www3.lrs.lt/pls/inter/dokpaieska.showdoc_l?p_id=351967), 2009-09-04, Žin., 2009, Nr. 107-4518 (2009-09-08)

DĖL ŽEMĖS ŪKIO MINISTRO 2007 M. BALANDŽIO 26 D. ĮSAKYMO NR. 3D-191 "DĖL INFORMAVIMO APIE LIETUVOS KAIMO PLĖTROS 2007-2013 METŲ PROGRAMĄ IR SUTEIKTOS PARAMOS VIEŠINIMO TAISYKLIŲ PATVIRTINIMO" PAKEITIMO

3.

Lietuvos Respublikos žemės ūkio ministerija, Įsakymas

Nr. [3D-814](http://www3.lrs.lt/pls/inter/dokpaieska.showdoc_l?p_id=356804), 2009-10-29, Žin., 2009, Nr. 131-5706 (2009-11-03)

DĖL ŽEMĖS ŪKIO MINISTRO 2007 M. BALANDŽIO 26 D. ĮSAKYMO NR. 3D-191 "DĖL INFORMAVIMO APIE LIETUVOS KAIMO PLĖTROS 2007-2013 METŲ PROGRAMĄ IR SUTEIKTOS PARAMOS VIEŠINIMO TAISYKLIŲ PATVIRTINIMO" PAKEITIMO

4.

Lietuvos Respublikos žemės ūkio ministerija, Įsakymas

Nr. [3D-46](http://www3.lrs.lt/pls/inter/dokpaieska.showdoc_l?p_id=364628), 2010-01-26, Žin., 2010, Nr. 12-597 (2010-01-30)

DĖL ŽEMĖS ŪKIO MINISTRO 2007 M. BALANDŽIO 26 D. ĮSAKYMO NR. 3D-191 "DĖL INFORMAVIMO APIE LIETUVOS KAIMO PLĖTROS 2007-2013 METŲ PROGRAMĄ IR SUTEIKTOS PARAMOS VIEŠINIMO TAISYKLIŲ PATVIRTINIMO" PAKEITIMO

5.

Lietuvos Respublikos žemės ūkio ministerija, Įsakymas

Nr. [3D-136](http://www3.lrs.lt/pls/inter/dokpaieska.showdoc_l?p_id=365931), 2010-02-20, Žin., 2010, Nr. 23-1089 (2010-02-25)

DĖL ŽEMĖS ŪKIO MINISTRO 2007 M. BALANDŽIO 26 D. ĮSAKYMO NR. 3D-191 "DĖL INFORMAVIMO APIE LIETUVOS KAIMO PLĖTROS 2007-2013 METŲ PROGRAMĄ IR SUTEIKTOS PARAMOS VIEŠINIMO TAISYKLIŲ PATVIRTINIMO" PAKEITIMO

6.

Lietuvos Respublikos žemės ūkio ministerija, Įsakymas

Nr. [3D-177](http://www3.lrs.lt/pls/inter/dokpaieska.showdoc_l?p_id=393926), 2011-03-07, Žin., 2011, Nr. 30-1406 (2011-03-10)

DĖL ŽEMĖS ŪKIO MINISTRO 2007 M. BALANDŽIO 26 D. ĮSAKYMO NR. 3D-191 "DĖL INFORMAVIMO APIE LIETUVOS KAIMO PLĖTROS 2007-2013 METŲ PROGRAMĄ IR SUTEIKTOS PARAMOS VIEŠINIMO TAISYKLIŲ PATVIRTINIMO" PAKEITIMO

7.

Lietuvos Respublikos žemės ūkio ministerija, Įsakymas

Nr. [3D-545](http://www3.lrs.lt/pls/inter/dokpaieska.showdoc_l?p_id=403432), 2011-07-01, Žin., 2011, Nr. 83-4038 (2011-07-09)

DĖL ŽEMĖS ŪKIO MINISTRO 2007 M. BALANDŽIO 26 D. ĮSAKYMO NR. 3D-191 "DĖL INFORMAVIMO APIE LIETUVOS KAIMO PLĖTROS 2007-2013 METŲ PROGRAMĄ IR SUTEIKTOS PARAMOS VIEŠINIMO TAISYKLIŲ PATVIRTINIMO" PAKEITIMO

\*\*\* Pabaiga \*\*\*

Redagavo Vyriausioji specialistė Laimutė Aleksejevienė (2011-07-15)

Tel. (8 5) 239 1056

1. 1 Šis reikalavimas netaikomas smulkioms išorinėms ženklinimo priemonėms, kurios skirtos Programos įvaizdžiui formuoti (kanceliarinės prekėms ir kt.). [↑](#footnote-ref-1)